ПРЕДЛОГ ЗАКОНА

О ИЗМЕНАМА И ДОПУНАМА ЗАКОНА О ИГРАМА НА СРЕЋУ

Члан 1.

У Закону о играма на срећу („Службени гласник РС”, бр. 88/11, 93/12, 30/18 и 95/18), у члану 9. тачка на крају замењује се тачком и запетом и додају се тач. 14)−16), које гласе:

„14) именовано лице је законски заступник друштва или члан органа управљања друштва у смислу прописа о привредним друштвима;

15) сарадник је свако физичко лице, које:

(1) је члан органа управљања или друго одговорно лице у правном лицу у коме је именовано лице на руководећем положају или је стварни власник тог лица;

(2) је стварни власник правног лица у коме је именовано лице на руководећем положају;

(3) са именованим лицем има стварно власништво над истим правним лицем;

16) стварни власник правног лица је лице дефинисано прописима о централној евиденцији стварних власника.”.

Члан 2.

У члану 39. став 1. реч: „сопствени” замењује се речју: „постојећи”.

У ставу 2. после тачке 1) додаје се тачка 1а), која гласи:

„1а) докази о власничкој структури лица које откупљује удео односно акције од стварног власника, а све у складу са прописима о централној евиденцији стварних власника;”.

Тачка 4) мења се и гласи:

„4) акт надлежног државног органа којим се потврђује да подносилац захтева, његов члан, његов стварни власник, члан органа управљања подносиоца захтева, као и сарадник ових лица нису лица против којих се води истрага или кривични поступак, односно да правноснажном пресудом није осуђен за кривична дела против привреде, имовине, правног саобраћаја, јавног реда и мира, службене дужности или правосуђа, или за кривична дела прања новца или финансирања тероризма или за кривична дела за која је изречена казна затвора или за слична или упоредива кривична дела у складу с прописима стране државе, као и да није лице које је у последњих десет година починило тежу повреду, односно понављање повреде прописа којим се уређује спречавање прања новца и финансирања тероризма;”.

После тачке 4) додаје се тачка 4а), која гласи:

„4а) aко се из оправданих разлога не могу прибавити акти надлежног државног органа из тачке 4) овог става, лицa из тачке 4) овог става могу доставити и изјаву дату под материјалном и кривичном одговорношћу да нису лица против којих се води истрага или кривични поступак, односно да нису осуђивани, као и да нису чланови организоване криминалне групе, или да нису починили у последњих десет година тежу повреду, односно понављање повреде прописа којим се уређује спречавање прања новца и финансирања тероризма. Управа може у било ком тренутку затражити од истих лица да јој достави наведене доказе или непосредно од надлежног органа затражити те доказе;”.

У тачки 7) реч: „сопственог” замењује се речју: „постојећег.”.

Члан 3.

У члану 41. став 3. после тачке 1) додаје се тачка 1а), која гласи:

„1а) докази о власничкој структури до стварног власника, а све у складу са прописима о централној евиденцији стварних власника;”.

После тачке 5) додаје се тачка 5а), која гласи:

„5а) биланс стања и биланс успеха за претходну годину, односно извештаји о ревизији финансијских извештаја оснивача односно члана правног лица, (ако су исти предмет ревизије) за претходне две године које је сачинио овлашћени ревизор, у складу с прописима земље порекла члана, односно оснивача, као и његови финансијски извештаји за период од датума последњег извештаја о ревизији до краја полугодишта које непосредно претходи полугодишту у којем се захтев подноси;”.

Тачка 6) мења се и гласи:

„6) акт надлежног државног органа којим се потврђује да подносилац пријаве, његов оснивач, његов стварни власник, члан органа управљања његовог оснивача, као и сарадник ових лица нису лица против којих се води истрага или кривични поступак односно да правноснажном пресудом није осуђен за кривична дела против привреде, имовине, правног саобраћаја, јавног реда и мира, службене дужности или правосуђа, или за кривична дела прања новца или финансирања тероризма или за кривична дела за која је изречена казна затвора или за слична или упоредива кривична дела у складу с прописима стране државе, као и да није лице које је у последњих десет година починило тежу повреду, односно понављање повреде прописа којим се уређује спречавање прања новца и финансирања тероризма;”.

После тачке 6) додају се тач. 6а) и 6б), које гласе:

„6а) акт надлежног државног органа којим се потврђује да именовано лице подносиоца пријаве и сарадник таквог лица, те члан именованог лица, његов стварни власник, члан органа управљања, као и сарадник таквог лица када је именовано лице правно лице нису лица против којих се води истрага или кривични поступак, односно да правноснажном пресудом није осуђен за кривична дела против привреде, имовине, правног саобраћаја, јавног реда и мира, службене дужности или правосуђа, или за кривична дела прања новца или финансирања тероризма или за кривична дела за која је изречена казна затвора или за слична или упоредива кривична дела у складу с прописима стране државе, као и да није лице које је у последњих десет година починило тежу повреду, односно понављање повреде прописа којим се уређује спречавање прања новца и финансирања тероризма;

6б) aко се из оправданих разлога не могу прибавити акти надлежног државног органа из тач. 6) и 6а) овог става, лицa из тач. 6) и 6а) овог става могу доставити и изјаву дату под материјалном и кривичном одговорношћу да нису лица против којих се води истрага или кривични поступак, односно да нису осуђивани, као и да нису чланови организоване криминалне групе, или да нису починили у последњих десет година тежу повреду, односно понављање повреде прописа којим се уређује спречавање прања новца и финансирања тероризма. Управа може у било ком тренутку затражити од истих лица да јој достави наведене доказе или непосредно од надлежног органа затражити те доказе;”.

Члан 4.

У члану 52. став 1. тачка на крају замењује се тачком и запетом и додаје се тачка 15), која гласи:

„15) приређивач престане да испуњава друге услове или не испуњава друге обавезе прописане овим законом.”.

Члан 5.

У члану 55. став 5. мења се и гласи:

„Улазак у играчницу дозвољен је пунолетним лицима уз обавезу приређивача да, за потребе спровођења овог закона, обезбеди трајну базу података (име и презиме, датум и место рођења, место пребивалишта, односно боравишта, лични број или број пасоша, датум и време уласка и изласка из играчнице и др.), као и писану изјаву лица којом под материјалном и кривичном одговорношћу изјављује да у играма на срећу учествује за свој рачун и у своје име.”.

Члан 6.

У члану 56. став 2. мења се и гласи:

„Запослени у играчници дужни су да као пословну тајну чувају податке о играчима до којих су дошли приликом обављања посла.”.

Додаје се став 3, који гласи:

„Кршењем обавезе чувања пословне тајне не сматра се достављање података које се врши у складу са законом којим се уређује област спречавања прања новца и финансирања тероризма.”.

Члан 7.

У члану 72. став 1. после тачке 1) додаје се тачка 1а), која гласи:

„1а) докази о власничкој структури до стварног власника, а све у складу са прописима о централној евиденцији стварних власника;”.

У тачки 3) после речи: „годину” додају се запета и речи: „односно извештаји о ревизији финансијских извештаја оснивача, односно члана правног лица (ако су исти предмет ревизије), за претходне две године које је сачинио овлашћени ревизор, у складу с прописима земље порекла члана односно оснивача, као и његови финансијски извештаји за период од датума последњег извештаја о ревизији до краја полугодишта које непосредно претходи полугодишту у којем се захтев подноси”.

Тачка 7) мења се и гласи:

„7) акт надлежног државног органа којим се потврђује да подносилац захтева, његов оснивач, његов стварни власник, члан органа управљања његовог оснивача, као и сарадник ових лица нису лица против којих се води истрага или кривични поступак, односно да правноснажном пресудом није осуђен за кривична дела против привреде, имовине, правног саобраћаја, јавног реда и мира, службене дужности или правосуђа, или за кривична дела прања новца или финансирања тероризма или за кривична дела за која је изречена казна затвора или за слична или упоредива кривична дела у складу с прописима стране државе, као и да није лице које је у последњих десет година починило тежу повреду, односно понављање повреде прописа којим се уређује спречавање прања новца и финансирања тероризма;”.

После тачке 7), додају се тач. 7а) и 7б), које гласе:

„7а) акт надлежног државног органа којим се потврђује да именовано лице подносиоца захтева и сарадник таквог лица, те члан именованог лица, његов стварни власник, члан органа управљања, као и сарадник таквог лица када је именовано лице правно лице нису лица против којих се води истрага или кривични поступак, односно да правноснажном пресудом није осуђен за кривична дела против привреде, имовине, правног саобраћаја, јавног реда и мира, службене дужности или правосуђа, или за кривична дела прања новца или финансирања тероризма или за кривична дела за која је изречена казна затвора или за слична или упоредива кривична дела у складу с прописима стране државе, као и да није лице које је у последњих десет година починило тежу повреду, односно понављање повреде прописа којим се уређује спречавање прања новца и финансирања тероризма;

7б) ако се из оправданих разлога не могу прибавити акти надлежног државног органа из тач. 7) и 7а) овог става, лицa из тач. 7) и 7а) овог става могу доставити и изјаву дату под материјалном и кривичном одговорношћу да нису лица против којих се води истрага или кривични поступак, односно да нису осуђивани, као и да нису чланови организоване криминалне групе, или да нису починили у последњих десет година тежу повреду, односно понављање повреде прописа којим се уређује спречавање прања новца и финансирања тероризма. Управа може у било ком тренутку затражити од истих лица да јој достави наведене доказе или непосредно од надлежног органа затражити те доказе;”.

Члан 8.

У члану 87. став 1. после тачке 1) додаје се тачка 1а), која гласи:

„1а) докази о власничкој структури до стварног власника, а све у складу са прописима о централној евиденцији стварних власника;”.

У тачки 3) после речи: „годину” додају се запета и речи: „односно извештаји о ревизији финансијских извештаја оснивача, односно члана правног лица (ако су исти предмет ревизије), за претходне две године које је сачинио овлашћени ревизор, у складу с прописима земље порекла члана односно оснивача, као и његови финансијски извештаји за период од датума последњег извештаја о ревизији до краја полугодишта које непосредно претходи полугодишту у којем се захтев подноси”.

Тачка 7) мења се и гласи:

„7) акт надлежног државног органа којим се потврђује да подносилац захтева, његов оснивач, његов стварни власник, члан органа управљања његовог оснивача, као и сарадник ових лица нису лица против којих се води истрага или кривични поступак, односно да правноснажном пресудом није осуђен за кривична дела против привреде, имовине, правног саобраћаја, јавног реда и мира, службене дужности или правосуђа, или за кривична дела прања новца или финансирања тероризма или за кривична дела за која је изречена казна затвора или за слична или упоредива кривична дела у складу с прописима стране државе, као и да није лице које је у последњих десет година починило тежу повреду, односно понављање повреде прописа којим се уређује спречавање прања новца и финансирања тероризма;”.

После тачке 7) додају се тач. 7а) и 7б), које гласе:

„7а) акт надлежног државног органа којим се потврђује да именовано лице подносиоца захтева и сарадник таквог лица, те члан именованог лица, његов стварни власник, члан органа управљања, као и сарадник таквог лица када је именовано лице правно лице нису лица против којих се води истрага или кривични поступак, односно да правноснажном пресудом није осуђен за кривична дела против привреде, имовине, правног саобраћаја, јавног реда и мира, службене дужности или правосуђа, или за кривична дела прања новца или финансирања тероризма или за кривична дела за која је изречена казна затвора или за слична или упоредива кривична дела у складу с прописима стране државе, као и да није лице које је у последњих десет година починило тежу повреду, односно понављање повреде прописа којим се уређује спречавање прања новца и финансирања тероризма;

7б) ако се из оправданих разлога не могу прибавити акти надлежног државног органа из тач. 7) и 7а) овог става, лицa из тач. 7) и 7а) овог става могу доставити и изјаву дату под материјалном и кривичном одговорношћу да нису лица против којих се води истрага или кривични поступак, односно да нису осуђивани, као и да нису чланови организоване криминалне групе, или да нису починили у последњих десет година тежу повреду, односно понављање повреде прописа којим се уређује спречавање прања новца и финансирања тероризма. Управа може у било ком тренутку затражити од истих лица да јој достави наведене доказе или непосредно од надлежног органа затражити те доказе;”.

Члан 9.

У члану 101. став 2. тачка на крају замењује се тачком и запетом и додају се тач. 5)−11), које гласе:

„5) решење о упису у одговарајући регистар са прилогом о висини основног капитала из члана 98. овог закона;

6) докази о власничкој структури до стварног власника, а све у складу са прописима о централној евиденцији стварних власника;

7) оснивачки акт подносиоца захтева;

8) биланс стања и биланс успеха за претходну годину, односно извештаји о ревизији финансијских извештаја оснивача, односно члана правног лица (ако су исти предмет ревизије), за претходне две године које је сачинио овлашћени ревизор, у складу с прописима земље порекла члана односно оснивача, као и његови финансијски извештаји за период од датума последњег извештаја о ревизији до краја полугодишта које непосредно претходи полугодишту у којем се захтев подноси;

9) акт надлежног државног органа којим се потврђује да подносилац захтева, његов оснивач, његов стварни власник, члан органа управљања његовог оснивача, као и сарадник ових лица нису лица против којих се води истрага или кривични поступак, односно да правноснажном пресудом није осуђен за кривична дела против привреде, имовине, правног саобраћаја, јавног реда и мира, службене дужности или правосуђа, или за кривична дела прања новца или финансирања тероризма или за кривична дела за која је изречена казна затвора или за слична или упоредива кривична дела у складу с прописима стране државе, као и да није лице које је у последњих десет година починило тежу повреду, односно понављање повреде прописа којим се уређује спречавање прања новца и финансирања тероризма;

10) акт надлежног државног органа којим се потврђује да именовано лице подносиоца захтева и сарадник таквог лица, те члан именованог лица, његов стварни власник, члан органа управљања, као и сарадник таквог лица када је именовано лице правно лице нису лица против којих се води истрага или кривични поступак, односно да правноснажном пресудом није осуђен за кривична дела против привреде, имовине, правног саобраћаја, јавног реда и мира, службене дужности или правосуђа, или за кривична дела прања новца или финансирања тероризма или за кривична дела за која је изречена казна затвора или за слична или упоредива кривична дела у складу с прописима стране државе, као и да није лице које је у последњих десет година починило тежу повреду, односно понављање повреде прописа којим се уређује спречавање прања новца и финансирања тероризма;

11) ако се из оправданих разлога не могу прибавити акти надлежног државног органа из тач. 9) и 10) овог става, лицa из тач. 9) и 10) овог става могу доставити и изјаву дату под материјалном и кривичном одговорношћу да нису лица против којих се води истрага или кривични поступак, односно да нису осуђивани, као и да нису чланови организоване криминалне групе, или да нису починили у последњих десет година тежу повреду, односно понављање повреде прописа којим се уређује спречавање прања новца и финансирања тероризма. Управа може у било ком тренутку затражити од истих лица да јој достави наведене доказе или непосредно од надлежног органа затражити те доказе.”.

Члан 10.

У члану 117. став 1. мења се и гласи:

„Приређивачи који су обвезници у складу са прописима којима се уређује спречавање прања новца и финансирања тероризма, дужна су да у свом пословању поступају у складу са наведеним прописима, те да својим унутрашњим актима утврде радње и мере које предузимају према странкама, као и када се радње и мере спроводе.”.

Став 2. брише се.

Члан 11.

После члана 117. додају се назив члана и члан 117а, који гласе:

„Општи услови за приређиваче игара на срећу

Члан 117а

Оснивач приређивача, стварни власник приређивача, члан органа управљања оснивача приређивача, именовано лице и сарадник ових лица, односно када је именовано лице правно лице, његов члан, његов стварни власник, именовано лице у таквом лицу и сарадник ових лица не може бити лице против кога се води истрага или кривични поступак, односно лице које је правноснажном пресудом осуђено за кривична дела против привреде, имовине, правног саобраћаја, јавног реда и мира, службене дужности или правосуђа, или за кривична дела прања новца или финансирања тероризма или за кривична дела за која је изречена казна затвора или за слична или упоредива кривична дела у складу с прописима стране државе, као ни лице које је у последњих десет година починило тежу повреду, односно понављање повреде прописа којим се уређује спречавање прања новца и финансирања тероризма.

Приређивач приликом сваког именовања односно промене именованог лица доставља акт надлежног државног органа којим се потврђује да такво лице није лице против кога се води истрага или кривични поступак, односно да правноснажном пресудом није осуђен за кривична дела против привреде, имовине, правног саобраћаја, јавног реда и мира, службене дужности или правосуђа, или за кривична дела прања новца или финансирања тероризма или за кривична дела за која је изречена казна затвора или за слична или упоредива кривична дела у складу с прописима стране државе, као и да није лице које је у последњих десет година починило тежу повреду, односно понављање повреде прописа којим се уређује спречавање прања новца и финансирања тероризма.

Aко се из оправданих разлога не могу прибавити акти надлежног државног органа из става 2. овог члана, приређивач може да достави и изјаву дату под материјалном и кривичном одговорношћу да именовано лице није лице против кога се води истрага или кривични поступак, односно да није осуђен, као и да није члан организоване криминалне групе, или да није починио у последњих десет година тежу повреду, односно понављање повреде прописа којим се уређује спречавање прања новца и финансирањa тероризма. Управа може у било ком тренутку затражити од приређивача да јој достави наведене доказе или непосредно од надлежног органа затражити те доказе.”.

Члан 12.

У члану 130. став 1. тачка 27) мења се и гласи:

„27) не обезбеди трајну базу података о лицима којима је дозвољен улазак у играчницу, односно не обезбеди њихове одговарајуће писане изјаве (члан 55. став 5);”.

Тачка 71) мења се и гласи:

„71) не поступа у складу са прописима којим се уређује спречавање прања новца и финансирањa тероризма, односно не усклади своје унутрашње акте са одредбама закона којим се уређује спречавање прања новца и финансирања тероризма (члан 117);”.

Члан 13.

Приређивачи су у обавези да у року од шест месеци од дана ступања на снагу овог закона Управи за игре на срећу доставе доказе прописане чланом 3. и чл. 7−9. овог закона.

Члан 14.

Овај закон ступа на снагу осмог дана од дана објављивања у „Службеном гласнику Републике Србијеˮ.